28.03.2024.

Počinju interaktivne predstave i tribina

Schauma nastavlja projekat „Vreme je za porodicu“

U petak i subotu, **29. i 30. marta** sa početkom **u 19 časova u Ustanovi Kulture Parobrod**, očekuju vas nove interaktivne predstave, koje nastavlja da organizuje brend Schauma kompanije Henkel sa ciljem osnaživanja porodičnih veza. Pored toga, **1. aprila sa početkom u 19 časova** biće održana i interaktivna tribina čiji fokus je pokretanje nove perspektive sagledavanja i prepoznavanja lične projekcije. Ulaz je slobodan, te svi zaiteresovani mogu posetiti iste.

Schauma već više od 80 godina brine o svakom članu porodice i inspiriše ih da uživaju u zajedničkim trenucima i stvaraju najlepše uspomene, kojih će se rado sećati celog života. Takav je i projekat „Vreme je za porodicu“. Prvi deo projekta održan je u februaru mesecu kada su predstave i tribina naišle na brojne pozitivne komentare. Veliki broj posetilaca UK Parobrod uživao je u pomenutom sadržaju koji je na slikovit i praktični način prikazao kako možemo da osnažimo porodične veze i radimo na sebi. Nakon velikog interesovanja, brend Schauma organizuje drugi deo projekta koji će sa sigurnošću naići na veliko interesovanje.

PROGRAM:

**Petak, 29. mart od 19 do 20 časova** predstava **„Da li (se) prepoznajete?"**

**Subota, 30. mart od 19 do 20 časova** predstava **„Ispovesti"**

**Ponedeljak, 01. april od 19 do 20 časova** tribina „**Kako reagujete kada ne sretnete svoje standarde u relaciji sa decom?"**

Predstava „Da li (se) prepoznajete?" autorke Minje Filipović ima za cilj da podseti, a možda i edukuju odrasle da su ogledalo svojoj deci. Predstava **„Ispovesti"** autorke Snežane Nenadović

utiče na vrednosne standarde adolescenata koji su najosetljiviji i najranjiviji deo našeg društva. Tema tribina, u organizaciji Isidore Trifunović, je pokrenuti novu perspektivu sagledavanja i prepoznavanja lične projekcije. Osećamo se sigurno sa onim što je nama poznato i branimo ovo mesto komfora, potpuno nesvesni transmisije zameranja koju projektujemo prema svemu drugačijem.

Vidimo se!

O Henkelu

Zahvaljujući jakim brendovima, inovacijama i tehnologijama, Henkel zauzima vodeće pozicije u oblastima industrijskog tržišta, kao i proizvoda široke potrošnje. Poslovni sektor Adhezivi Tehnologije globalni je lider na tržištima adheziva, sredstava za zaptivanje i funkcionalnih premaza. Sa poslovnim sektorom Consumer Brands, kompanija zauzima vodeće pozicije na mnogim tržištima i kategorijama širom sveta, posebno u segmentima nege kose i deterdženata i kućne hemije. Tri najsnažnija brenda kompanije su Loctite, Persil i Schwarzkopf. U fiskalnoj 2022. godini, Henkel je ostvario prodaju više od 22 milijarde evra i korigovani operativni profit od oko 2,3 milijarde evra. Henkelove prioritetne akcije izlistane su u nemačkom indeksu DAX. Održivost ima dugu tradiciju u Henkelu i kompanija ima jasnu strategiju održivosti sa konkretnim ciljevima. Henkel je osnovan 1876. godine i danas zapošljava raznovrstan tim od oko 50.000 ljudi širom sveta – ujedinjen snažnom korporativnom kulturom, zajedničkim vrednostima, kao i zajedničkom svrhom: „Pioneers at heart for the good of generations.” Za više informacija, molimo vas posetite [www.henkel.com](http://www.henkel.com)

Kontakt Jelena Gavrilović Šarenac Ana Rončević

Telefon +381 60 207 22 09 +381 11 207 21 99

Email jelena.sarenac@henkel.com ana.roncevic@henkel.com

Henkel Srbija d.o.o.